burgasdotpro/wikipedia huggingface dataset:
Arabský polostrov

Arabský polostrov alebo Arábia (arabs. جزيرة العرب, "Džazíra al-Arab") je polostrov, ktorý sa nachádza na Blízkom východe, je križovatkou medzi Áziou a Afrikou. 
Geografia.
Na juhozápade je ohraničený Červeným morom a Akabským zálivom, na juhovýchode Arabským morom a na severovýchode Ománskym a Perzským zálivom. Jeho rozloha je , je to najväčší polostrov na Zemi. Povrch je zložený prevažne z púští, iba južné pobrežie je úrodné a poľnohospodársky využívané. Na západnom a južnom pobreží sa nachádzajú pohoria. Vo svetovom meradle zohráva oblasť Arabského polostrova veľmi dôležitú úlohu, pretože sa tam nachádzajú obrovské zásoby ropy a zemného plynu a islamské pútnické miesta Mekka a Medína.
Kultúra.
Z kultúrneho hľadiska je súčasťou tzv. arabského sveta. Arabi sú tu dominujúcim etnikom a islam prevažujúcim náboženstvom. Najväčším veľkomestom je Rijád, hlavné mesto Saudskej Arábie.
Toyota RAV4

Toyota RAV4 je terénne SUV spoločnosti Toyota Motor Company.
Toyota v roku 1994 uviedla na trh 3-dverovú verziu s jediným motorom 2.0 16V (95 kW/129 k) a založila nesmierne populárnu kategóriu vozidiel známych ako SUV. V roku 1995 pribudol 5-dverový variant Wagon, v 1997 4-stupňová automatická prevodovka, 1998 predstavili kabriolet, doplnili výbavu a prepracovali motor 2.0 16V (94 kW/128 k). V 2000 ukončili výrobu a nahradili ju druhou generáciou. 
Modely do roku 2000 mali permanentný pohon 4 × 4, čo znamenalo síce lepšiu trakciu a bezpečnosť na ľubovoľnom povrchu, ale aj zvýšenú spotrebu. Krútiaci moment bol prostredníctvom medzinápravového diferenciálu rozdeľovaný v pomere 50:50.
Do štandardnej výbavy patrili 2 airbagy, ABS, centrálne zamykanie, okná aj spätné zrkadlá ovládané elektronicky alebo klimatizácia.
Auto má vďaka svižnému motoru pozoruhodnú akceleráciu a hranicu 100 km/h dosahuje za 10 s.
Modely vyrábané do roku 2000 mali ručne uzamykateľný medzinápravový diferenciál.
Vcelku veľký je kufor, ktorý je možné zväčšiť sklopením zadných sedačiek.
Prezident

V republike je na čele štátu väčšinou prezident, ale jeho právomoci sa môžu v rôznych štátoch značne líšiť. Jeho skutočné postavenie býva často do značnej miery závislé od spôsobu kreácie. Ak prezident odvodzuje svoj mandát priamo od ľudu (voličov) a nie od parlamentu či iného orgánu, býva jeho postavenie zväčša silnejšie a nezávislejšie. Prezident je vždy volený, ale aj tu existuje celá škála rôznych volebných systémov. 
Spôsob voľby.
Prezident môže byť volený buď priamo občanmi ako je to napr. vo Francúzsku, Rusku, Rakúsku, Poľsku, Česku či na Slovensku, alebo nepriamo. V druhom prípade je prezident volený buď parlamentom (Švajčiarsko, Česko do roku 2012, ale aj Slovensko do roku 1998) alebo prostredníctvom tzv. voliteľov (USA, India), alebo je na voľbu ustanovený osobitný zbor ako je to napr. v Nemecku či Taliansku.
Postavenie prezidenta.
Prezidentská republika.
Postavenie prezidenta je najsilnejšie v prezidentskej republike, kde právomoci výkonnej moci patria prezidentovi. Prezident v tomto prípade stojí „na čele“ vlády, ktorá je len jeho kolektívnym poradným orgánom. Neexistuje tu funkcia premiéra. Prezident nielen reprezentuje krajinu navonok, ale aj riadi zahraničnú politiku štátu. Môže predkladať návrhy zákonov, vydávať akty nižšej právnej sily, vymenúvať sudcov atď. Typickým príkladom prezidentskej republiky sú USA.
Poloprezidentská republika.
Poloprezidentská forma vlády (semi-presidental), je akýmsi medzičlánkom, medzi prezidentskou a parlamentnou formou vlády. Výkonná moc je rozdelená medzi vládu a priamo voleného prezidenta. Ten má rozšírené právomoci, napríklad legislatívnu iniciatívu a právo rozpustiť parlament. Takáto forma vlády je napr. vo Francúzsku či Rusku.
Parlamentná republika.
Parlamentná republika je typická tým, že jedna zložka moci, a to moc zákonodarná, má v systéme deľby moci dominantné postavenie. Tým je poznačené aj postavenie prezidenta, ktoré je v tejto forme vlády najslabšie. Niekedy sa prezident dokonca uvádza, nie ako predstaviteľ výkonnej moci, ale ako najvyšší predstaviteľ štvrtej – kontrolnej moci v štáte. Aj v parlamentných republikách má však prezident niektoré významné právomoci – má právo relatívneho veta, môže rozpustiť parlament, menuje vysokých štátnych funkcionárov či vyhlasuje referendum. Parlamentnou republikou je aj Slovensko (spolu s väčšinou európskych krajín).
Sun-c’

Sun-c’ (, pchin-jin "Sūn Zǐ"; cca 6. storočie pred Kr.), vlastným menom Wu Sun (, pchin-jin "Sūn Wǔ") bol autor diela "Umenie vojny", veľmi vplyvnej čínskej knihy o vojenskej stratégii. Bol jeden z prvých realistov v teórii medzinárodných vzťahov.
Mená.
Meno "Sun-c’ " je čestný titul s významom "Majster Sun". Znak Wǔ (武) v mene znamená „bojový“ alebo „vojenský“ a je to ten istý znak ako v slove „wu-šu“ (, pchin-jin "wǔshù" – bojové umenie). Wu Sun má aj zdvorilostné meno Čchang Čching (, pchin-jin "Cháng Qīng").
Sun-c’ ako historická postava.
Jediný zachovaný zdroj o živote Sun-c’ predstavuje biografia, ktorú napísal v 2. storočí pred Kr. historik S’-ma Čchien, ktorý ho opisuje ako generála žijúceho v štáte Wu v 6. storočí pred Kr. a preto súčasníka jedného z najväčších čínskych mysliteľov Konfucia. Táto biografia však nie je konzistentná s inými zdrojmi z daného obdobia, a forma aj obsah "Umenia vojny" naznačujú, že boli napísané až medzi 400 pred Kr. a 320 pred Kr.
Arpád Račko

Arpád Račko (* 17. júl 1930, Szolnok, Maďarsko – † 2. január 2015, Košice) bol slovenský akademický sochár. Žil a tvoril v Košiciach.
Životopis.
Arpád Račko sa narodil 17. júla 1930 v Szolnoku v Maďarsku. Po maturite v Košiciach absolvoval v rokoch 1951 – 1956 štúdium na Akadémii výtvarných umení v Prahe v ateliéri prof. Jana Laudu. Jeho učiteľmi boli aj Július Bukovinský, Ľudovít Feld a Ján Mathé. Po skončení štúdií zostal ďalší rok pôsobiť na AVU kde absolvoval čestný rok a následne sa vrátil na Slovensko do Košíc. V rokoch 1960 – 1967 bol členom tvorivej skupiny "Život". Bol tiež členom a vedúcim predstaviteľom viacerých umeleckých združení a spoločností. V roku 1980 mu udelili titul Zaslúžilý umelec a v roku 1988 titul Národný umelec.
V jeho tvorbe dominovalo sochárstvo v realistickej a abstraktnej forme, ale venoval sa aj maľbe a to najmä portrétu. Vytvoril desiatky sôch, súsoší, plastických diel, portrétov a reliéfov. K najznámejším a jedným z jeho prvých prác je svetoznáma socha Maratónca z roku 1959. V roku 2002 dokončil bronzovú plastiku Košický erb, inštalovanú pri príležitosti 500. výročia udelenia erbovej listiny mestu Košice.
Slovenský prezident Ivan Gašparovič v septembri 2012 predniesol príhovor v Rade OSN pre ľudské práva v Ženeve. Po príhovore odovzdal dar OSN za Slovensko. Bolo ním súsošie s názvom "Hudba a poézia" od autora Arpáda Račka.
Diela.
K jednotlivým rokom sú uvedené len niektoré z diel:
Mars Express

Mars Express (skrátene MEX) je planetárna sonda určená na štúdium planéty Mars z obežnej dráhy okolo nej. Po Mars Global Surveyor a Mars Oddyssey sa stala treťou sondou v súčasnosti činnou pri Marse a prvou planetárnou sondou ESA vôbec. Jej meno naznačuje, že bola pripravená vo veľmi krátkom čase – podarilo sa to vďaka využitiu dizajnu a experimentov predchádzajúcich misií ESA, najmä Rosetta a Mars 96 (pôvodne ruská misia, do ktorej ale ESA mohutne zainvestovala a vybavila ju prístrojmi). Úspešnosť projektu tejto sondy viedla k vytvoreniu sesterského projektu Venus Express, ktorý má za úlohu prieskum planéty Venuša z obežnej dráhy.
Prístroje a experimenty.
Prístroje venované prieskumu povrchu a podpovrchových štruktúr:
Prístroje venované prieskumu atmosféry a ionosféry Marsu:
Súčasťou výskumného programu je tiež:
Priebeh misie.
Sonda bola vypustená z kozmodrómu Bajkonur 2. júna 2003 počas veľkej kampane spojenej s najtesnejším priblížením Marsu k Zemi za posledných mnoho rokov (približne zároveň s MEX boli vypustené Mars Exploration Rovery). 25. decembra 2003 bola navedená na obežnú dráhu okolo planéty, kde po sérii testov, určených k otestovaniu funkčnosti prístrojov, začala s vlastným výskumom. Z bezpečnostných dôvodov (nebola istota, že proces prebehne bez poškodenia sondy) bolo uvoľnenie antény MARSIS odložené o dva roky až na jar 2005, keď prebehlo bez problémov. V januári 2006 sonda ukončila nominálnu misiu a vstúpila do fázy tzv.predĺženej misie.
Beagle 2.
Beagle 2 bol samostatný pristávací modul nesený sondou Mars Express určený na exobiologické experimenty na povrchu Marsu. Kvôli technickej poruche (pravdepodobne chybný odhad výšky na základe atmosférických meraní) sa mäkké pristátie nepodarilo. Beagle 2 bol vyrobený Open University v Spojenom kráľovstve a pomenovaný na počesť lode Charlesa Darwina Beagle.
Dosiahnuté výsledky.
Tekutá voda na Marse.
Všeobecne sú na Marse obvyklé hodnoty teploty a tlaku atmosféry príliš nízke na to, aby umožnili existenciu kvapalnej vody. Existovali však úvahy o podpovrchovej vode na Marse. Sonda Mars Express naznačila možnosť tekutého podpovrchového polárneho jazera, podobne, ako na Zemi v Antarktíde hlbinné tekuté jazero Vostok. Pomocou prístroja MARSIS bolo identifikované pravdepodobné podpovrchové rozhranie ľadu a tekutej vody.
Aikido

Aikido (合気道, "Aikidó") je jedným z japonských bojových umení. Je syntézou pôvodných bojových umení (aiki jutsu, ju jutsu, ken jutsu, daito ryu, yagyu, a mnoho ďalších), z ktorých boli vynechané pôvodné smrtiace prvky. Je typické najmä stratégiou obrany založenej na neinvazívnom odvrátení útoku a následnom zabránení ďalšej konfrontácii (väčšinou formou znehybnenia útočníka tzv. „pákou“ na lokálne miesto). Myšlienkou aikida je neagresivita, ktorá vníma boj len ako poslednú formu riešenia konfliktov. Na rozdiel od ostatných bojových umení má aikido chrániť zdravie nielen obrancu, ale aj útočníka. Cvičenie tohto bojového umenia má rozvíjať cvičiaceho jedinca po fyzickej aj psychickej stránke.
Zakladateľ Aikido (označovaný ako O´Sensei – veľký učiteľ, majster) je Japonec Morihei Uešiba.
Význam slova Aikido sa dá voľne preložiť ako cesta harmónie energie (Ai – harmónia, jednota; Ki – energia, duch; Do – cesta).
Zrejme najviac sa o popularizáciu aikida mimo Japonska zaslúžil americký herec Steven Seagal, nositeľ 7. danu. V tomto prípade je potrebné uviesť, že nie vždy je možné vidieť vo filmoch čistú formu bojového umenia (do značnej miery treba brať do úvahy filmové triky). Reálnejšie techniky bolo vidieť predovšetkým v jeho starších filmoch. 
Cvičenie a technika.
Na obranu proti súperovmu útoku využíva aikido niekoľko princípov. Sú to páky, hody, nestabilita protivníka, hmotnosť vlastného tela, časovanie, odstup, ale aj údery a diagonálne, kruhové a špirálové pohyby okolo bokov obrancu. Vďaka týmto princípom Aikido umožňuje zvládnutie útoku vedeného aj silnejším a váhovo ťažším útočníkom. Keďže sa v aikido využíva energia útoku súpera, môžu ho úspešne cvičiť aj silovo menej zdatní cvičenci. 
Zakladateľ aikida si v záujme zachovania neútočenia neprial degradáciu Aikido na šport usporiadavaním zápasov a súťaží. Prakticky jediným štýlom, v ktorom sa súťaží, je Tomiki-ryu, resp. Tomikiho športové aikido. To je asi hlavný dôvod menšej popularity v porovnaní s inými bojovými umeniami, v ktorých sa sútaže konajú.
V aikide sa učí aj boj s dreveným nožom (tanto), dreveným mečom (boken) – nahrádzajúcim katanu, a drevenou palicou (jo) – nahrádzajúcim kopiju.
Technické stupne.
Tak ako aj v iných bojových umeniach, tak aj v aikide majú cvičenci možnosť získavať technické stupne. Delia sa do dvoch kategórií: "kyu" (11 žiackych stupňov, v poradí od 11. po 1. kyu) a "dan" (10 majstrovských stupňov, číslované od 1. po 10. dan). V aikide sa technické stupne rozlišujú farebnými pásmi ako napríklad v jude. Držiteľ kyu po 3. kyu má biele gi (kimono), od 3. kyu môže nosiť aj modré gi a od 3. danu môže nosiť aj červené gi. Od 5. kyu cvičenci môžu nosiť aj Hakamu (široké čierne nohavice), a od 2. kyu hakamu už nosiť musia. Mimo tatami (podložka na cvičenie) cvičenci nosia na nohách šľapky (zori). 
Farba pásov jednotlivých stupňov dan:.
1. 2. 3. 4. 5. 6. 7. 8. 9. 10. dan-čierne pásy so žltý prúžkami na konci pása (podľa toho aký stupeň dan máte, napr. 5.dan-päť žltých prúžkov na konci pása atď.), 6. a 7. dan- môže mať aj červeno-biely pás
Škandinávsky kríž

Škandinávsky kríž alebo nordický kríž je symbol, ktorý sa objavuje takmer na všetkých vlajkách škandinávskych štátov a závislých území. Kríž symbolizuje kresťanstvo a je zobrazovaný s jedným predĺženým ramenom (na strane ďalej od vlajkovej tyče). Prvá vlajka s týmto symbolom bola vlajka Dánska. Potom nasledovali vlajky Švédska, Nórska, Fínska, Islandu a niektoré ich závislé územia sa tiež inšpirovali a použili tento symbol na vlastných vlajkách. Nóri ako prví na svojej vlajke s týmto symbolom použili tri farby. Aj keď vlajky zdieľajú tento symbol, jeho význam a história na individuálnych vlajkách sa môže líšiť.
Zoznam miest vo Fínsku

Toto je zoznam fínskych miest. V roku 1977 sa zrušili rozdiely medzi mestami a obcami. Dnes sa používa iba pojem „obec“. Avšak napriek tomu sú niektoré obce nazývané mestami. Pri mestách založených pred rokom 1960 je uvedený rok, kedy dostalo mestské práva. Mená miest sú zvyčajne iba vo fínčine, niekedy je pri dvojjazyčných mestách v zátvorke doplnený aj švédsky názov, prípadne je prednostne uvedený švédsky názov. V poslednom prípade je potom fínsky názov uvedený v zátvorke.
(Mestá sú zoradené abecedne podľa fínskeho názvu.)
Friedrich Hölderlin

Johann Christian Friedrich Hölderlin (* 20. marec 1770, Lauffen am Neckar, Nemecko – † 6. jún 1843, Tübingen) bol nemecký lyrický básnik, predstaviteľ romantizmu, spolutvorca najstaršieho programu nemeckého idealizmu (spolu s F. W. J. Schellingom). Zaslúžil sa o premostenie romantizmu a klasicizmu.
Životopis.
Jeho život a tvorbu zrejme poznačilo, že otca stratil už vo veku dvoch rokov. Jeho matka si priala, aby sa jej syn stal evanjelickým kňazom. Začal navštevovať latinskú školu v Nürtingene, neskôr to boli evanjelické kláštorné školy vo Württembergu a Maulbronne.
Univerzitu vyštudoval v Tübingene, kde sa spriatelil s filozofmi Herderom a Schellingom. Vo svojom štúdiu pokračoval na univerzite v Jene, kde sa zoznámil s Goethem, Schillerom a Fichtem. Pracoval ako domáci učiteľ.
Vo svojich dielach často imitoval Schillera. Považuje sa za romantického melancholika. Väčšinu života prežil sužovaný duševnou chorobou. Silný pocit osamelosti sa snažil preklenúť hraním na klavíri, kreslením, čítaním, písaním a cestovaním. V jeho tvorbe je prítomný prvok, ktorý jeho súčasníci označovali ako „dotyk šialenstva“. Jeho básne najčastejšie vychádzali jednotlivo. Spočiatku písal hymny, ódy a elégie (Brod und Wein). Väčšiu pozornosť vzbudil až vydaním diela „Hyperion“. V tomto diele sa stáva princípom gréckej kultúry postava Diotima. Ovplyvnený bol nielen gréckou kultúrou, ale aj antikou. V znamení antiky je jeho ďalšie dielo „Der Tod des Empedokles". Po jeho smrti bolo vydané jeho dielo „Gedichte."
Rovnako ako Goethe a Schiller - jeho starší vrstovníci - Hölderlin bol vášnivým obdivovateľom antickej gréckej kultúry.
Jak se krotí krokodýli

Jak se krotí krokodýli je česká rodinná komédia o tom, že nikto nechce zostať sám.
Veľká kométa roku 1783

Veľká kométa roku 1783 alebo C/1783 X1 bola neperiodická kométa, ktorá bola objavená 15. decembra 1783.
Veľká kométa roku 1807

Veľká kométa roku 1807 alebo C/1807 R1 bola neperiodická kométa, ktorá bola objavená 9. septembra 1807.
O dve slabiky pozadu

O dve slabiky pozadu (angl. "Two Syllables Behind") je slovensko-český film režisérky Kataríny Šulajovej.
2006 DO62

2006 DO62 je planétka zo skupiny Apollo, patriaca súčasne medzi Mars križujúce planétky a objekty pravidelne sa približujúce k Zemi (NEO). Jej dráha nie je doposiaľ definitívne určená, preto jej nebolo doteraz pridelené katalógové číslo.
Popis objektu.
Vzhľadom na to, že bola pozorovaná iba krátko počas najväčšieho priblíženia, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý.
História.
Planétku objavil 24. februára 2006 okolo 07:11 svetového času (UTC) na Mt. Lemon Observing Facility na vrcholu rovnomennej hory v pohorí Catalina severovýchodne od Tucsonu, AZ (USA) 1,5metrovým ďalekohľadom s CCD kamerou v rámci programu Mt. Lemon Survey astronóm E. J. Christensen. Dňa 25. februára 2006 o 16:23 UTC preletela v minimálnej vzdialenosti 787 tis. km od stredu Zeme. Objav bol nahlásený do Strediska malých planét (MPC) až 27. februára 2006.
Výhľad do budúcnosti.
Zo znalostí súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 187 tis. km. Vzhľadom na to nemôže ani vo vzdialenej budúcnosti Zem ohroziť, napriek tomu patrí k blízkozemským planétkam. Najväčšie priblíženie v tomto storočí nastane 27. júla 2069, keď by mala Zem minúť o 450 tis. km; súčasná neistota v určení elementov dráhy však nevylučuje ani priblíženie až na 52 tis. km od stredu Zeme, teda asi 46 tis. km nad povrchom našej planéty. Ďalšie významné priblíženia tejto planétky k Zemi sa očakávajú v rokoch 2011 a 2087.
2006 DN

2006 DN je planétka zo skupiny Apollo, patriaca súčasne medzi Mars križujúce planétky a objekty pravidelne sa približujúce k Zemi (NEO). Pretože sa v budúcnosti môže veľmi priblížiť k Zemi, bola zaradená tiež medzi potenciálne nebezpečné planétky (PHA). Jej dráha nie je dosiaľ definitívne určená, preto jej nebolo doteraz pridelené katalógové číslo.
Popis objektu.
Vzhľadom na to, že bola pozorovaná iba šesť dní, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý.
História.
Planétku objavil 20. februára 2006 približne v 09:31 svetového času (UTC) 0,68 metrovým Schmidtovým ďalekohľadom s kamerou CCD v rámci programu Catalina Sky Survey astronóm R. A. Kowalski ako teleso zdanlivej hviezdnej veľkosti 19,5m. Najbližšie k Zemi bude 17. marca 2006 a to v minimálnej vzdialenosti 3,9 mil. km.
Výhľad do budúcnosti.
Zo znalostí súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 645 tis. km. Najbližšie veľké priblíženie k Zemi na vzdialenosť 660 tis. km sa očakáva 4. apríla 2027. Vzhľadom na doterajšiu neistotu v určení parametrov dráhy by sa však mohla priblížiť až na 136 tis. km. Tesnejší prelet je vypočítaný na 22. apríla 2077, keď by sa planétka mala priblížiť v extrémnom prípade až na 22 tis. km od stredu našej planéty, teda asi 15 tis. km nad jej povrchom. Napriek tomu kumulatívna pravdepodobnosť zrážky so Zemou v tomto storočí nie je príliš vysoká a bola vyčíslená na 1,6×10−6. Na turínskej stupnici je preto klasifikovaná stupňom 0, na palermskej -5,58. Ak by však ku kolízii došlo, bola by rýchlosť stretu telesa so Zemou približne /s. Vzhľadom na odhadovaný rozmer by jej kolízia so Zemou spôsobila rozsiahle regionálne škody.
2006 DD1

2006 DD1 je planétka zo skupiny Apollo, patriaca súčasne medzi Mars križujúce planétky a objekty pravidelne sa približujúce k Zemi (NEO). Jej dráha nie je doposiaľ definitívne určená, preto jej nebolo doteraz pridelené katalógové číslo.
Popis objektu.
Vzhľadom na to, že bola pozorovaná iba krátko počas najväčšieho priblíženia, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý.
História.
Planétku objavil 22. februára 2006 okolo 06:22 svetového času (UTC) 0,68metrovým Schmidtovým ďalekohľadom s kamerou CCD v rámci programu Catalina Sky Survey astronóm R. Hill. Nasledujúceho dňa o 06:56 UTC preletela v minimálnej vzdialenosti 117,5 tis. km od stredu Zeme. Zaradila sa tak v rebríčku na 7. miesto najbližších preletov planétok.
Výhľad do budúcnosti.
Zo znalostí súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 57 tis. km. Aj keď patrí k blízkozemským planétkam, nemôže v dohľadnej dobe Zem ohroziť. V 21. storočí sa síce vráti do blízkosti Zeme trikrát, a to v rokoch 2013, 2058 a 2079, ale nikdy sa nepriblíži na viac ako 12,5 mil. km.
Shetlandy

Shetlandy (po angl. "Shetland Islands" alebo "Shetland") sú skupina asi 115 ostrovov v Spojenom kráľovstve na kraji Severného mora na severovýchod od Škótska. Administratívne tvoria jednu z 32 škótskych tzv. oblastí rady (council areas) Škótska.
Celková rozloha je asi , obýva ich približne 23 000 obyvateľov a z 2/3 sú neobývané. Obyvatelia sú nórskeho pôvodu s osobitým nárečím, prevažne lovia ryby a chovajú ovce a kone. Správne stredisko je asi 8-tisícový Lerwick na najväčšom ostrove nazývanom Mainland. 
Ostrovy majú pahorkatinný povrch, časté hmly, mierne prímorské podnebie, veľa lúk. Sú tu hniezdiská vodných vtákov (tzv. vtáčie bazáre).
Zo Shetlandov pochádza plemeno shetlandský poník.
Doprava.
Hlavné letisko súostrovia v Sumburghu na južnom výbežku ostrova Mainland zabezpečuje letecké spojenie s Aberdeenom, Glasgowom, Edinburghom, Invernessom a Kirkwallom.
Zoznam politických strán a politických hnutí na Slovensku

Toto je zoznam politických strán a politických hnutí na Slovensku.
Aktívne politické strany a hnutia.
Register politických strán a politických hnutí vedie v zmysle "Zákona č. 85/2005 Z. z. o politických stranách a politických hnutiach "Ministerstvo vnútra SR. K 13. novembru 2024 pôsobilo podľa registra na Slovensku nasledovných 57 politických strán a hnutí, ktoré pred týmto dátumom nezanikli a neboli v likvidácii.
Poznámky:
Zaniknuté politické strany a hnutia.
Zaniknuté de iure (zlúčením, vstupom do likvidácie, zrušením).
Zánik do 1990.
"Zoznam nie je úplný"
Zaniknuté de facto (premenovaním).
"Zoznam nie je úplný"
ČSR

ČSR môže byť:
ČsR je:
Katarína Šulajová

Katarína Šulajová (* 2. december 1975, Martin) je slovenská herečka a filmová režisérka. Dcéra scenáristu a pedagóga Ondreja Šulaja a herečky Anny Šulajovej. Sestra Zuzany Šulajovej.
Vyštudovala dramaturgiu a scenáristiku na VŠMU v Bratislave (1994 - 2000). Hrala vo filme Strašidlá z vikýře (1987). Vo svojom režisérskom debute si zahrala epizódnu úlohu.
Zuzana Šulajová

Zuzana Šulajová (* 14. júl 1978, Martin) je slovenská herečka a fotografka. Dcéra scenáristu a pedagóga Ondreja Šulaja a herečky Anny Šulajovej. Sestra Kataríny Šulajovej. 
Vyštudovala fotografiu na bratislavskej SUV (1997) a na pražskej VŠUP. Vo fotografickej tvorbe sa venuje najmä móde, portrétu a filmovej fotografii. Vo filme debutovala v roku 1985. 
Filmografia.
Anna Šulajová

Anna Šulajová, rod. Nagyová (* 25. jún 1952, Sládkovičovo) je slovenská herečka.
Rhea

Rhea alebo Rea môže byť:
Rhea môže byť aj:
Demokratická únia Slovenska

Demokratická únia Slovenska môže byť:
Pohon 4 × 4

Pohon 4 × 4 alebo pohon oboch náprav, skrátene 4 × 4 alebo 4WD (z ) znamená pri vozidlách pohonom všetkých (štyroch) kolies. Hnací agregát pritom môže byť umiestnený v prednej aj zadnej časti vozidla. Pohon môže byť stály, alebo priraditeľný na jednu z náprav, kde druhá má pohon trvale priradený. Pokiaľ je priraditeľný, pripája sa pomocou páky, alebo elektronicky. Trvalý pohon sa rozdeľuje prostredníctvom medzinápravového diferenciálu rovnomerne () alebo v určitom pomere (napr. ). Pohon 4 × 4 môže byť redukovaný, zaradením prevodovky, ktorá zníži rýchlosť otáčania kolies, ale zároveň zvýši nimi prenášaný krútiaci moment. Redukovaným pohonom disponujú najmä autá do terénu. Autá naozaj určené do terénu umožňujú uzamknúť zadný, poprípade stredný diferenciál, výnimočne aj predný, čím sa zvýši priechodnosť vozidla.
Výhody.
Pohon 4 × 4 prináša nasledovné výhody oproti pohonu 4 × 2:
Obkľúčenie

Obkľúčenie je druh taktiky namierenej na zničenie nepriateľa v boji. Tiež sa tak nazýva situácia toho, kto bol obkľúčený. Táto situácia je pre obkľúčeného veľmi nebezpečná. Priestor, v ktorom sa nachádzajú obľúčené vojská sa nazýva kotol.
Ciele.
Vojenský teoretik Sun'c však správne naznačil, že úplné obkľúčenie dokáže vyburcovať protivníkovú morálku do krajnosti, čo môže byť pri určitom pomere síl dosť nebezpečné pre obkľučovateľa. Preto navrhoval ponechať mu jednu stranu voľnú. Toto využívali Mongoli (pozri napr. bitka na rieke Slanej) ale aj Cézar v bojoch proti Germánom.
Metódy.
Metódy na obkľúčenie sú:
Najľahšie sa nepriateľ obkľúči keď:
Ak sme pomalší, použije sa obkľúčenie ako obranná taktika, a síce metóda "mech". Ak sa na bojisku vyskytujú prirodzené prekážky (pohoria, vodné plochy, bažiny), stačí na obkľúčenie podstatne menej síl. V histórii, najmä starovekom vojenstve sa často vyskytuje zničenie oveľa silnejšej armády uzavretej v priesmyku (bitka v Caudijskom priesmyku).
Protitaktika.
V každom prípade koordinovať prienik s vlastnými vonku.
Gaia

Gaia môže byť:
GAIA môže byť aj:
Redukovaný prevod

Redukovaný prevod je prevod, kde redukcia naväzuje na hlavnú ručne alebo automaticky radenú prevodovku a má jeden alebo dva stupne. Jeden pre jazdu po ceste (High, čo sa vlastne rovnalo vyradenej redukcii), druhý do terénu (Low). Redukcia prevodových stupňov (Low) sa používa pre zvýšenie ťažnej sily, ktorá je nevyhnutná v teréne. Pákou redukčnej prevodovky sa tiež môže priraďovať pohon niektorej nápravy (zvyčajne prednej) alebo uzamknúť medzinápravový diferenciál (Mitsubishi Pajero).
Gaea

Gaea môže byť:
Diferenciál

Diferenciál môže byť:
Rebrinový rám

Rebrinový rám označuje konštrukcie s črtami rebríka, teda dve pozdĺžne tyče sú spojené viacerými „stupienkami“.
Známy je najmä ako druh konštrukcie automobilov. Tu ho tvoria dva hlavné obdĺžniky s profilmi I, L alebo U spojené niekoľkými priečkami. Prvá a posledná priečka sú spravidla silnejšie a pevnejšie, pretože slúžia na vlečenie alebo ťahanie.
Off-road

Off-road alebo terénny automobil je automobil, ktorý vďaka svojej konštrukcii dokáže jazdiť nielen po ceste, ale aj v ťažkom teréne. Má väčšiu svetlú výšku podvozku, robustnejšiu karosériu, pohon všetkých kolies s prídavnou prevodovkou a väčšie kolesá. Ďalej vo výbave obsahuje vyslobodzovacie prostriedky v prípade uviaznutia auta v teréne (navijak s motorickým alebo ručným pohonom). Karoséria sa nemusí zásadne líšiť od bežných automobilov s pohonom 4 × 2, niektoré „terénne automobily“ majú pohon 4 × 2 a ich terénne schopnosti boli riešené len svetlou výškou a rozchodom kolies. 
Podľa technického riešenia delíme off-road automobily:
Športovo-úžitkové vozidlo

Športovo-úžitkové vozidlo (iné názvy: športové úžitkové vozidlo, SÚV, SUV, mestské terénne vozidlo, športovo-terénne [alebo športové terénne] vozidlo [alebo auto(mobil)], športový úžitkový automobil na voľný čas, vozidlo [alebo auto(mobil)] na [alebo "pre"] voľný čas; angl. "sport(s) utility vehicle", skratka "SUV" [esjúví]) je osobný automobil, ktorý vie prekonať náročnejšie podmienky, ktoré bežný osobný automobil nezvládne. Spája v sebe čiastočne prvky normálneho osobného automobilu a terénneho automobilu. Má zväčšenú svetlú výšku a zvládne jazdu ľahkým terénom. Spravidla sú športovo-úžitkové vozidlá vybavené náhonom všetkých kolies 4x4. Nie sú však vybavené do náročnejšieho terénu, spravidla nemajú redukovanú prevodovku a ani dostatočne tuhú konštrukciu.
Pohon všetkých kolies

Pohon všetkých kolies je koncepcia pohonu automobilu, pri ktorej sú poháňané všetky nápravy, resp. kolesá. Jeho hlavnou úlohou je zvýšiť priechodnosť a/alebo ovládateľnosť, preto ho využívajú tak osobné ako aj nákladné automobily. Najčastejšie sa s ním stretneme pri špeciálnych (napr. záchranárskych vozidlách), športových (rely) a vojenských vozidlách.
Podľa počtu náprav vozidla sa môžu vyskytovať označenia:
Výrobcovia osobných vozidiel používajú pre pohon všetkých kolies rôzne pomenovania, napr.:
Rámová konštrukcia

Rámová konštrukcia môže byť:
Zoznam maliarov

Toto je zoznam niektorých významných maliarov.
Centaur

Centaur môže byť:
Miloš Alexander Bazovský

Miloš Alexander Bazovský (* 11. január 1899, Turany – † 15. december 1968, Trenčín) bol významný slovenský maliar, jeden z najreprezentatívnejších predstaviteľov slovenského maliarstva a grafiky 20. storočia. Jeho inšpiráciou bolo ľudové umenie. Vytváral sugestívne diela baladickej poetickosti. Pre svoj novátorský umelecký prejav patrí k zakladateľom slovenskej moderny. 
Život.
Študoval na Akadémii výtvarných umení v Budapešti, na Akadémii výtvarných umení v Prahe ako aj na súkromnej maliarskej škole vo Viedni.
Jazyková rodina

Jazyková rodina je zoskupenie prvotne, čiže (fylo)geneticky, čiže svojím pôvodom, príbuzných jazykov.
Charakteristika.
Jazyková rodina je inými slovami súbor všetkých jazykov, ktoré pochádzajú z ich spoločného prajazyka. Tento prajazyk už dnes nemusí existovať, alebo byť známy, často ho však možno rekonštruovať (napr. praindoeurópčina).
Pojem sa v užšom zmysle používa len pre (všeobecne uznávané a "základné") „najvyššie“ takéto zoskupenia, pričom zoskupenia, z ktorých pozostávajú alebo do ktorých sú združené, majú potom iné označenie. Mnohí autori však pojem používajú aj pre rôzne úrovne zoskupení (napr. aj pre indoeurópske jazyky aj pre ich časť slovanské jazyky), takže v tomto zmysle pojem nemožno chápať prísne. Bežné názvy stupňov genetických zoskupení jazykov sú (zhora nadol):
Akýmsi „opakom“ jazykovej rodiny je jazykový zväz, čo je skupina druhotne, čiže v dôsledku svojej blízkej geografickej polohy, príbuzných jazykov. Napr. slovenčina patrí do stredoeurópskeho jazykového zväzu (spolu s nemčinou, češtinou a maďarčinou). U mnohých príbuzných jazykov je ťažko rozlíšiť, či ide o jazykovú rodinu alebo len jazykový zväz.
Aktuálne najbežnejšie delenie.
Nasleduje prehľad „základnej“ úrovne genetických jazykových zoskupení (spravidla označovaných ako jazykové rodiny, ak nie je uvedené inak), ako aj izolovaných jazykov (teda takých, ktoré nepatria do žiadnej vyššej genetickej skupiny) a neklasifikovaných jazykov. Prehľad pokrýva všetky známe jazyky (s výnimkou niekoľkých vymretých jazykov).
V prípade indiánskych jazykov a papuánskych jazykov, čo sú skupiny, ktoré takmer isto nemožno považovať za genetické zoskupenia (teda za jazykové rodiny), treba zoznamy vlastných jazykových rodín z dôvodu ich veľkého počtu a spornosti hľadať v príslušných článkoch.
Neklasifikované jazyky a izolované jazyky (izolované vzhľadom na vyššie uvedené rodiny).
Európa a Ázia.
Mediteránne jazyky.
Mediteránne jazyky (=stredozemské jazyky) je tradičný kolektívny názov pre neznáme neindoeurópske jazyky raného Stredomoria:
Amerika.
"Izolované či neklasifikované jazyky Ameriky (sú izolované preto, lebo „indiánske jazyky“ nie sú ozajstná rodina) sú uvedené pod severoamerické indiánske jazyky, mezoamerické indiánske jazyky a juhoamerické indiánske jazyky ako jazyky izolované vo vzťahu k týmto skupinám."
Austrália a Oceánia.
"Izolované či neklasifikované jazyky Austrálie existujú len, ak sa „austrálske jazyky“ resp. „papuánske jazyky“ nepovažujú za jazykové rodiny. Takéto jazyky sú uvedené ako jazyky izolované vo vzťahu k rodine austrálske jazyky resp. k rodine papuánske jazyky pod austrálske jazyky a papuánske jazyky"
Jazyky sveta

Jazyky sveta môže byť:
Georg Christoph Lichtenberg

Georg Christoph Lichtenberg (* 1. júl 1742, Ober-Ramstadt, Nemecko – † 24. február 1799, Göttingen) bol nemecký satirik, umelecký kritik, fyzik, astronóm a matematik, predstaviteľ nemeckého osvietenstva.
Od roku 1770 bol profesorom matematiky a prírodných vied na univerzite v Göttingene. 
Je autorom citátov, ktoré vynikajú ostrým vtipom, sú zábavné a už počas jeho života boli veľmi obľúbené.
Osvietenstvo

Osvietenstvo bolo filozofický smer, kultúrne hnutie, životný postoj a dejinné obdobie s cieľom nahradiť názory opierajúce sa o náboženskú a politickú autoritu názormi, ktoré sú výsledkom činnosti ľudského rozumu a zároveň obstoja pred jeho kritikou.
Pojem osvietenstva v naznačenom zmysle bol vytvorený reflexiou procesu globálneho prevrstvovania sa kultúry v Európe v období od 16. do 18. storočia a používa sa aj pri reflexii iných kultúrno-historických epoch a v konštitúcii ich pojmu (napríklad pri konštitúcii pojmu kultúrnohistorickej náplne posokratovských storočí v antike).
V Anglicku vystupuje osvietenstvo počnúc 16. storočím v náboženstve a politike, vo Francúzsku od 17. storočia spoločensky a morálnokriticky a víťazí v 18. storočí, pričom vyúsťuje do Francúzskej revolúcie v roku 1789. V Nemecku sa osvietenstvo šíri v 18. storočí bez výraznejších vonkajších úspechov, skôr ako vnútorne formujúca sebareflexia nemeckej filozofie a literatúry v zmysle Kantových slov: Osvietenstvo je prebúdzanie sa človeka z nedospelosti zavinenej ním samým. 
Taliansko a Španielsko epochu osvietenstva takmer nepoznajú. Osvietenstvo v Taliansku znamená antiklerikalizmus.
Základom osvietenstva je empirizmus a racionalizmus. Osvietenstvo podrobuje všetko (napr. náboženstvo, tradičné politické a spoločenské poriadky) novoobjavenému meradlu: v znamení empirizmu je týmto meradlom zmyslová skúsenosť, v znamení racionalizmu je ním rozumový dôkaz. V obidvoch prípadoch tu ide o obrat k subjektu, o snahu oslobodiť vedomie a revolucionizovať existujúce pomery. V obidvoch prípadoch je životom osvietenstva pátos viery vo vedu a v pokrok.
Anglicko.
Anglické osvietenstvo nastupuje už v 16. stor., avšak prevažne v oblasti náboženskej a politickej.
Predstavitelia anglického osvietenstva:
Francúzsko.
Francúzske osvietenstvo je klasická forma osvietenstva, ktorá spadá do 18. storočia.
Kodikológia

Kodikológia je pomocná historická veda, ktorá skúma rukopisy neúradnej povahy, čiže najmä kódexy, a to hlavne ich vznik, šírenie, funkciu a pôsobenie na kultúru.
Kodikológia predstavovala akúsi subdisciplínu paleografie, ktorá sa postupne osamostatňovala.
Charakteristika.
Kodikológia skúma kodexy ako jedinečné objekty a zisťuje ich vznik a funkciu v spoločnosti. Sleduje vnútorné premeny a osudy literárnych rukopisov aj ako súčasti určitých celkov, najmä skriptórií a knižníc. Zaoberá sa aj problémami penetrácie (putovaním rukopisov), teda obchodom s rukopisnými kódexami, dejinami stredovekých knižníc a v novoveku vývojom rukopisných oddelení knižníc. Kódex slúžil na uchovávanie a odovzdávanie společensky zaujímavých informácií, zapísaných v určitej forme.
Kodikológia je veľkým prínosom najmä pre historiografiu stredoveku. Kodikológiu využívajú aj dejiny hudby. Termín kódex pôvodně označoval zväzok voskových dostičiek či zvitok papyrusu. Názov bol prenesený na mnoholistovú knihu, do 13. storočia pergamenovú, neskôr papierovú.
Kodikológia vznikla až v polovici 20. storočia vo Francúzsku. Za zakladateľa sa považuje Alain Dain. Kodikológia teda študuje rukopisy, ktoré neboli vedené ako úradné knihy, a ktorých pôvodné spísanie a neskoršie opisy sledovali literárne, vedecké či dokumentačné ciele. Kodikológia má predovšetkým antické či stredoveké objekty výskumu, lebo rukopisná kniha sa vyskytovala do vynálezu kníhtlače (v pol. 15. storočia – Johannes Gutenberg). Na ňu potom nadväzuje knihoveda (zaoberá sa tlačenými knihami) a bibliológia (náuka o knihe vôbec).
Funkcia rukopisu sa menila podľa držby kódexu. Rozlišuje sa primárna (pôvodná) funkcia a sekundárna (druhotná) funkcia – tých môže byť viac. Podľa primárnej funkcie delíme kódexy na 4 skupiny:
Súčasťou výskumu kodikológie sú aj ďalšie osudy kódexov po ich vzniku, čiže obchod s rukopismi a dejiny kódexových knižníc, teda tak knižníc inštitucionálnych (cirkevnych a svetských), ako aj knižníc individuálnych, súkromných. Dejiny knižníc všeobecne tvoria súčasť bibliografie.
Kodikológia na Slovensku.
Najreprezentatívnejším dielom bola publikácia A. Güntherovej-Mayerovej a J. Mišianika 3 ktorá sprístupňovala výtvarnú a literárnu hodnotu kódexov z archívov, múzeí a knižníc. Vzácnu zbierku orientálnych rukopisov z Univerzitnej knižnice v Bratislave sprístupnili K. Petráček, J. Blaškovič a R. Veselý 4. Dôležitý rukopis z mestského práva na Slovensku analyzoval K. Rebro 5. Právny kódex spomedzi bratislavských rukopisov skúmal český historik J. Kejř 6. Zo zbierok Matice slovenskej vzácny poklad stredovekej spisby sprístupnil A. A. Baník 7. Významným prínosom do kodikológie je príspevok P. Ratkoša o Prayovom kódexe 8. V rámci HÚ SAV sa v druhej polovici 60. rokov kodikológii venoval J. Sopko. Závažným kodikologickým problémom – stredovekými knižnicami sa zaoberal príspevok J. Kuzmíka 9 v zborníku Humanizmus a renesancia na Slovensku pod názvom Knižnice na Slovensku v 15. a 16. storočí 10
Závod

Závod môže byť:
Závod alebo závody je nesprávne synonymum (bohemizmus) slova preteky.
Komunista

Komunista môže byť:
Slovenská kynologická jednota

Slovenská kynologická jednota (skr. SKJ) je členská organizácia FCI (Medzinárodnej kynologickej federácie). Je to hlavná kynologická organizácia na Slovensku, zastrešujúca poľovnícku kynológiu, chovateľské kluby a športovú kynológiu. Pozri aj kynológia. Slovenská kynologická jednota, spolu so svojimi členskými organizáciami, vedie plemennú knihu psov a vydáva preukazy pôvodu psov.
Slovenská kynologická jednota vedie štyri národné plemená: Slovenský čuvač, Slovenský kopov, Slovenský hrubosrstý stavač a Československý vlčiak (FCI skupina 1 pod číslom 332).
Členské organizácie SKJ.
Súčasný prezident SKJ je Ing. Jozef Jursa, CSc.
Kazimír

Kazimír môže byť:
Kazimír (prvé meno)

Kazimír je mužské krstné meno. Meniny na Slovensku má 4. marca.
Louis Raduit de Souches

Louis Raduit de Souches (* 16. august 1608, La Rochelle – † 12. august 1682, Jevišovice) bol jedným z najschopnejších vojvodcov tridsaťročnej vojny a protitureckého ťaženia v Hornom Uhorsku na dnešnom území Slovenska.
Život.
Ako protestant francúzskeho pôvodu najskôr bojoval na strane hugenotov pri svojom rodnom meste La Rochelle. Potom odišiel z Francúzska a vstúpil do radov švédskej armády. Tú však nakoniec pre nezhody s nadriadenými opustil a pridal sa na stranu rakúskych Habsburgovcov (1642). V marci roku 1645 ho cisár Ferdinand III. vymenoval veliteľom Brna. Pod jeho velením brnianska posádka počítajúca iba 1 500 mužov (skutoční vojaci predstavovali iba 1/3 z nich) dokázala zdanlivo nemožné, keď udržala mesto proti 28 000 mužom generála Torstensona (obliehanie trvalo od 3. mája do 23. augusta 1645). Po tomto obrovskom úspechu jeho kariéra strmo stúpala. Stal sa najskôr generálmajorom (1646) a potom maršalom a veliteľom cisárskych vojsk na Morave (1648). V Hornom Uhorsku po vyhlásení šľachtickej mobilizácie úspešný v bojoch proti Turkom v Nitre, Žarnovici, Leviciach. Koniec života prežil na svojich rozsiahlych moravských majetkoch, ktorými ho habsburskí cisári obdarovali.
Jessica Welchová

Jessica Welchová (* 6. január 1980, Montreal, Kanada) je francúzsko-kanadská herečka. V roku 2005 si vzala slovenského hokejistu Richarda Zedníka, majú spolu 1 dieťa, dcéru Ellu, ktorá sa narodila 6. decembra 2003. Richard a Jessica sa vzali v Banskej Bystrici v auguste 2005 v miestnom kostole, no ich manželstvo bolo neskôr rozvedené.
Radovan Kaufman

Radovan Kaufman (* 9. apríl 1978, Partizánske† 16. jún 2003, tamže) bol slovenský paralympijský reprezentant v cyklistike, zakladateľ kampane „"Na kolesách proti rakovine"“. Bol bratrancom neskoršieho slovenského tenistu Martina Kližana.
Najväčšie športové úspechy.
Paralympiáda 2000 v Sydney
Majstrovstvá sveta 1998 v Colorado Springs
Majstrovstvá Európy 1999
Veľká kométa roku 1819

Veľká kométa roku 1819, Kométa Tralles alebo C/1819 N1 bola neperiodická kométa, ktorá bola objavená 1. júla 1819.
Mníchov (film)

Mníchov je triler film režiséra Stevena Spielberga. 
Príbeh o tom čo nasledovalo po tom, ako v roku 1972 boli zavraždení 11 izraelskí športovci na mníchovskej olympiáde.
Veľká kométa roku 1823

Veľká kométa roku C/1823 alebo C/1823 Y1 bola neperiodická kométa, ktorá bola objavená 24. decembra 1823.
Kométa Pons

Kométa Pons alebo C/1825 N1 bola neperiodická kométa, ktorá bola objavená 18. júla 1825.
Veľká kométa roku 1830

Veľká kométa roku 1830 alebo C/1830 F1 bola neperiodická kométa, ktorá bola objavená v roku 1830.
Veľká kométa roku 1831

Veľká kométa roku C/1831 alebo C/1831 A1 bola neperiodická kométa, ktorá bola objavená 7. januára 1831.
Veľká kométa roku 1844

Veľká kométa roku C/1844 alebo C/1844 Y1 bola neperiodická kométa, ktorá bola objavená 17. decembra 1844.
Veľká júnová kométa roku 1845

Veľká júnová kométa roku C/1845 alebo C/1845 L1 bola neperiodická kométa, ktorá bola objavená 2. júna 1845.
Kométa Hind

Kométa Hind alebo C/1847 C1 bola neperiodická kométa, ktorá bola objavená 6. februára 1847.
Kométa slečny Mitchellovej

Kométa slečny Mitchellovej alebo C/1847 C1 bola neperiodická kométa, ktorá bola objavená 1. októbra 1847.
Kométa Klinkerfues

Kométa Klinkerfues alebo C/1853 L1 bola neperiodická kométa, ktorá bola objavená 11. júna 1853.
Veľká kométa roku 1854

Veľká kométa roku 1854 alebo C/1854 F1 bola neperiodická kométa, ktorá bola objavená 23. marca 1854.
Kapské Mesto

Kapské Mesto (, ) je po Johannesburgu a Durbane tretie najväčšie mesto Juhoafrickej republiky, sídlo parlamentu (tzv. legislatívne hlavné mesto JAR) a správne sídlo provincie Western Cape. Počet obyvateľov metropolitnej časti v roku 2011 bol 4 700 000.
Nachádza sa na úpätí Stolového vrchu na pobreží Atlantického oceánu na Kapskom polostrove asi 40 km na sever od mysu Dobrej nádeje.
Založené bolo roku 1652 ako holandská zásobovacia stanica na ceste do Indie (najstaršie európske mesto v Južnej Afrike). Dnes je to jeden z najväčších afrických námorných prístavov a stredisko cestovného ruchu v krajine. Často sa o ňom hovorí, ako o jednom z najkrajších
miest na svete. Mesto ponúka široký výber voľnočasových aktivít, turistiky, nakupovania a mnoho iného. Kapské Mesto je centrom mnohých športov ako napríklad rugby, cyklistika, tenis a tiež je to stredisko všetkých vodných športov.
Región je známy aj produkciou prvotriedneho vína na okolitých viniciach za mestom, najmä v oblasti Stellenbosch, Paarl, Wellington a Worchester.
Kapské Mesto, to je aj tvarom unikátna Stolová Hora (Table Mountain), ktorá je súčasťou národného parku Cape Peninsula stúpajúca z nulovej nadmorskej výšky vo Victoria and Waterfront až do vyše 1080 m n. m.
Veľká južná kométa roku 1865

Veľká južná kométa roku 1865 alebo C/1865 B1 bola neperiodická kométa, ktorá bola objavená 17. januára 1865.
Kométa Coggia

Kométa Coggia alebo C/1874 H1 bola neperiodická kométa, ktorá bola objavená 17. apríla 1874.
Veľká južná kométa roku 1880

Veľká južná kométa roku 1880 alebo C/1880 C1 bola neperiodická kométa, ktorá bola objavená 1. februára 1880.
Veľká kométa roku 1881

Veľká kométa roku 1881 alebo C/1881 K1 bola neperiodická kométa, ktorá bola objavená 22. mája 1881.
Veľká kométa roku 1882

Veľká kométa roku 1882 alebo C/1882 F1 bola neperiodická kométa, ktorá bola objavená 18. marca 1882.
Veľká južná kométa roku 1887

Veľká južná kométa roku 1887 alebo C/1887 B1 bola neperiodická kométa, ktorá bola objavená 18. januára 1887.
Veľká kométa roku 1901

Veľká kométa roku 1901 alebo C/1901 G1 alebo kométa Gale bola neperiodická kométa, ktorá bola objavená 23. apríla 1901.
Mys dobrej nádeje

Mys dobrej nádeje (podľa pravopisu platného do roku 1991: "mys Dobrej nádeje"; , ) je ostrý pevninský výbežok v Južnej Afrike neďaleko Kapského Mesta. Je tradične (a nesprávne) označovaný ako miesto, na ktorom sa stretávajú Atlantický oceán a Indický oceán. Technicky rozhranie medzi týmito oceánmi leží 160 km juhovýchodnejšie pri Strelkovom myse, ktorý je najjužnejším bodom Afriky. Až k Mysu dobrej nádeje však z Indického oceána zasahuje teplý prúd Strelkového mysu, ktorý sa tu stýka so studeným Benguelským prúdom.
Dejiny.
Prvým Európanom, ktorý oboplával Mys dobrej nádeje bol portugalský moreplavec Bartolomeo Dias (Diaz) v roku 1488. Ten tomuto miestu dal názov „Mys búrok“ ("Cabo das Tormentas"). Neskôr kráľ Ján II. premenoval mys na „Mys dobrej nádeje“ ("Cabo da Boa Esperança"), pretože otváral cestu na východ. Holandský obchodník Jan van Riebeeck založil 6. apríla 1652 neďaleko mysu zásobovací tábor pre Nizozemskú východoindickú spoločnosť. Dnes na tomto mieste stojí Kapské Mesto.
Holandská východoindická spoločnosť potrebovala v oblasti Mysu dobrej nádeje skúsených poľnohospodárov. Holandská vláda preto rozhodla o vyslaní hugenotov, ktorí opustili kvôli náboženskému prenasledovaniu Francúzsko. Skupina hugenotov bola vyslaná 31. decembra 1687 a dostala sa tak cez Holandsko až na juh Afriky. 19. januára 1806 obsadila mys Veľká Británia. Okupácia bola potvrdená anglicko-holandskou zmluvou v roku 1814. Územie bolo potom spravované ako Kapská kolónia.
Legendy.
Námorníci Mys dobrej nádeje považovali za najnebezpečnejšie miesto na ceste do Indie, po prekonaní ktorého mali to najhoršie za sebou a čakala ich už len relatívne pokojná plavba. Viažu sa k nemu legendy o bludnom Holanďanovi, ktorý brázdi tieto vody na lodi, ktorej posádku tvoria duchovia námorníkov. Loď je odkázaná na večné blúdenie a nikdy nenájde cestu domov.
Joseph Michael Straczynski

Joseph Michael Straczynski (* 17. júl 1954, Patterson, New Jersey, USA), prezývaný JMS, je americký producent, novinár a scenárista. Píše a produkuje televízne série (najnovšie Jeremiah), knihy, krátke príbehy, komiksy a rozhlasové drámy. Je tiež autorom divadelnej hry, žurnalistom a autorom zväzku scenárov.
Vyštudoval Štátnu univerzitu v San Diegu s titulom bakalára z psychológie a sociológie. Na univerzite často prispieval do študentských novín, dokonca tak často, že ho označovali ako „Daily Joe“. Straczynski momentálne býva v Los Angeles s manželkou, Kathryn M. Drennanovou.
Medzi jeho najznámejšie diela patrí sci-fi seriál Babylon 5 (a jeho spin-off seriál Crusade), ku ktorému napísal väčšinu scenárov. Aj preto dostal prezývku „Veľký tvorca“. Podielal sa aj na Usenete a ďalších skorých počítačových sieťach, s fanúšikmi komunikuje cez rôzne online fóra (vrátane GEnie, CompuServe a America Online).
V rokoch 2015 až 2017 sa vyšiel seriál Sense8, na ktorom spolupracoval spolu so sestrami Wachowskými.
Gerrit Rietveld

Gerrit Rietveld (* 24. jún 1888, Utrecht – † 25. jún 1964, Utrecht) bol holandský architekt a dizajnér.
Jeho prvé dizajnérske práce vznikli práve v období spopularizovania dizajnérskeho hnutia De Stijl, ktoré vzniklo v jeho rodnom Holandsku. V roku 1918 navrhol „Red and Blue Chair“ (červeno-modrá stolička), ktorá bola ikonou De Stijl (Štýl). Neskôr, v roku 1919, sa stal členom De Stijl a potom aj architektom. 
Rietveld Schröder Huis.
Medzi jeho významné architektonické práce patrí "Rietveld Schröder House", ktorý stojí neďaleko Utrechtu. Majiteľka domu (pani Schröderová) chcela, aby mal dom čo najmenej stien (aby boli čo najviac nahradené oknami a terasami). Pôvodne stál v prírode, ale to iba v rokoch (1924-1925) a hneď nato holandská vláda, napriek protestu pani Schröderovej a Rietvelda, postavila v jej tesnej blízkosti autostrádu. Pre Rietvelda to bola veľká rana.
Je to unikátny dom, nádherná stavba De Stijlskej architektúry. Od roku 1980 tam majiteľka s deťmi nežije. V súčasnosti je to pamiatka svetového dedičstva a dom je voľne prístupný ako múzeum. Je tam napríklad jedna veľká izba, ktorá sa dá jednoducho a rýchlo zmeniť na štyri menšie.
Alebo okná v rohu, ktoré, keď sa otvoria, „zmizne“ roh. Má základné aspekty domu De Stijl, mieša jednoduché farby (červená, modrá, žltá) s čiernou a bielou, pričom je to veľmi štýlové a nádherné. Človek by ani nevedel o tom, že je z roku 1924.
Ostatná tvorba.
Rietveld mnohé svoje výtvory maľoval inými farbami, ktoré síce boli spoločné s farbami De Stijl, ale boli odlišné od dnešného stavu. Keď stretol maliara Pieta Mondriana, tak prefarbil svoju slávnu stoličku na dnešné farby (žltá, modrá, červená). Jeden z najslávnejších obrazov moderného umenia (Kompozícia s Červenou, Žltou a Modrou). Navrhol i slávnu "L40 Lamp", ktorá sa skladá z 3 samostatných svetiel vo vertikálnom a horizontálnom stave (dve sú horizontálne, kolmé na seba a jedna je vertikálna). Rietveld tým chcel dosiahnuť súlad s jeho nábytkom. Medzi ostatné z jeho výtvorov (nepochopiteľne, oveľa menej známe) patrí napríklad veľké množstvo stolíkov, kabinetov a skriniek. Bol všestranným dizajnérom, ale väčšina jeho dizajnov je inšpirovaná štýlmi Bauhaus a jemu podobnými. Jeho návrhy sa dnes predávajú za obrovské sumy, napríklad jeho "Square table", ktorý sa predáva za sumu vyše 20 000 slovenských korún. Jeho stolička "Zig Zag" (ktorá má, prekvapivo, tvar zig-zag, teda obráteného Z, zakončená dohora opierkou so 75 stupňovým uhlom a rovnakou dĺžkou ako sedacia doska) sa predáva za sumu pohybujúcu sa okolo 16 000 Sk. Jeho výtvory sú známe po celom svete a zarábajú pre jeho potomkov neslýchané sumy.
Saul Joseph Adelman

Prof. Saul Joseph Adelman (* 18. november 1944, Atlantic City, New Jersey, USA) je americký astronóm, ktorý pôsobí na vojenskej vysokej škole "The Citadel" v Charlestone v Južnej Karolíne. 
Študoval na Kalifornskom technologickom inštitúte. Oženil sa s Carol Sugermanovou, s ktorou má troch synov.